ประจำเดือนมาวันที่ 6 พ.ย มีเพศสัมพันธ์ 12 พ.ย ฝ่ายชายไม่ได้หลั่งในค่ะ เพราะเป็นครั้งแรกของเราเอาเข้าไปแปปเดียวเเล้วออก จากนั้นฝ่ายชาย จึงเอาออกมาเพื่อสำเร็จความใคร่เอง เราลุกไปฉี่และ ภายในครึ่ง ชม.ต่อมา เรารีบกินยาฉุกเฉินทันทีแบบ 1 เม็ด (ไม่เคยกินยาคุมประเภทใดเลย) ตอนนี้ประจำเดือนขาดไป 9 วันแล้วค่ะ ตรวจครรภ์ครั้งเเรกหลังประจำเดือนขาด 2 วัน ขึ้น 1 ขีด ตรวจครั้งที่ 2 หลังจากประจำเดือนขาดไป 8 วัน ขึ้น 1 ขีดเหมือนเดิมค่ะ ทิ้งไว้ข้ามวันไม่มีผลเปลี่ยนแปลง 1 ขีดเหมือนเดิม แต่ประจำเดือนยังไม่มา กังวลว่าจะท้องค่ะ แบบนี้จะท้องมั้ยคะ กังวลมากๆเลยค่ะ
สวัสดีค่ะ หากประจำเดือนมาวันที่ 6 พ.ย. แล้วได้มีเพศสัมพันธ์วันที่ 12 พ.ย. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นมีน้อยมาก อย่างไรก็ตาม หากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น จริงๆ แล้วจึงไม่ควรทานยาคุมฉุกเฉินไปโดยไม่จำเป็นค่ะส่วนการที่ประจำเดือนในเดือนนี้ยังไม่มา ก็น่าจะเกิดจากผลของยาคุมฉุกเฉินได้ค่ะ ดังนั้น แนะนำควรรอประจำเดือนต่อไปอีกซักระยะก่อน ประจำเดือนก็น่าจะมาในที่สุดค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ ไม่ควรทานยาคุมฉุกเฉินโดยไม่จำเป็นบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ